Juhani Sarsila

Juhani Sarsila (s. 1952) on latinisti, gresisti ja filosofian tohtori sekä aate- ja oppihistorian dosentti. Tampereen yliopistossa hän toimi dosenttina vuodesta 1986 ja Oulun yliopistossa vuodesta 1992. Sarsila oli Tampereen yliopiston latinan kielen ja antiikin tradition yliopistonlehtorina vuoden 2018 loppuun. Hän on myös kirjoittanut runoja ja esseitä sekä tulkinnut ja kääntänyt antiikin Kreikan ja Rooman sekä uuden ajan Suomen latinankielistä kirjallisuutta. Sarsila katsoo, että hyve on elämässä ja historiassa usein leimattu heresiaksi (harhaopiksi, toisinajatteluksi, sulaksi pahuudeksi), josta on seurannut sanktioita ja että jopa liberaaliksi itseään kutsuvassa yhteiskunnassa alinomaa rangaistaan vääristä mielipiteistä sikäli, kuin niitä onnistutaan esittämään julkisessa tilassa. Matalan profiilin taktiset edut ovat Sarsilan mielestä aivan ilmeiset kaikessa sosiaalisessa toiminnassa. Hän suositteleekin ihmisiä mukautumaan kulloisiinkin oloihin riippumatta siitä, millaisiin käsiin poliittinen ja muu valta on demokraattisissa vaaleissa päätynyt. Mutta sikäli, kuin joku on ansioillaan onnistunut tulemaan dissidenttinä kansakunnalle tutuksi nimeksi, hän saa ja hänen tulee jatkaa toimintaansa aikalaiskriitikkona, Sarsila tapansa mukaan toistaa luennoilla.

Sarsila on opettanut ja tutkinut Rooman kirjallisuutta ja latinan kieltä. Hän on myös selvittänyt kielen, kirjallisuustieteen, filosofian ja historian – erityisesti moraalin historian ja moraalisten käsitteiden ongelmia ja käsitetutkimuksen metodologiaa. Sarsila väitteli tohtoriksi Jyväskylän yliopistosta 1982 aiheenaan antiikin roomalaisten hyve- ja erityisesti miehuuskäsitykset. Sittemmin Sarsila on tutkinut Euroopan kirja- ja kirjailijasensuuria sekä sananvapauden, suvaitsemattomuuden ja vainon historiaa Homeroksesta sydänkeskiajan alkuun (2020, 570 ss.) ja uudemmassa teoksessaan (2021, 564 ss.) sydänkeskiajan alusta Giordano Brunoon ja Lucilio Vaniniin eli Italian renessanssin loppuun.

Sarsilan pitkiä esseitä (Oswald Spenglerin historianfilosofiasta ja E.O. Wilsonin sosiobiologiasta sekä Vladimir Leninistä) on julkaistu monissa yhteyksissä, jopa äärioikeistolaisessa Sarastus-verkkolehdessä.lehden ilmeisestä äärioikeistolaisuudesta mm. https://www.hs.fi/kulttuuri/art-2000005867398.html

 Teoksia 
 Some Aspects of the Concept of Virtus in Roman Literature until Livy. 1982. .

 A Short History of Manliness. Outlines of 'Virtus' in Roman Republican Literature until Livy. 2005. . 
 Salonen, Toivo: Filosofian sanat ja konseptit. Ensimmäisen laitoksen toimittanut Juhani Sarsila. Tampereen yliopisto, Rooman kirjallisuus ja latinan kieli, Filologian laitos II, 2000. 
 Being a Man. The Roman Virtus as a Contribution to Moral Philosophy. Peter Lang International Academic Publishers, 2006. . 
 Bitter Lemons. Eulogy of Love and Cyprus. Tampere: Tampere University Press, 2001. . 



Struggle of Faith and Reason. A History of Intolerance and Punitive Censorship. Part I. From Homer to Peter Abelard and Arnold of Brescia. Peter Land International Academic Publishers, 2020, 
Struggle of Faith and Reason. A History of Intolerance and Punitive Censorship. Part II. From Mediaeval Cathars to Giordano Bruno and Lucilio Vanini. Peter Lang International Academic Publishers, 2021, 
Melancholica. Poleemisia esseitä. Uusi laitos, 2022. Kiuas Kustannus. .
 Suomennoksia 


 Juslenius, Daniel: Suomen onnettomuus. (De miseriis Fennorum, 1715.) Sarsilan latinankielinen tekstieditio, esipuhe, johdanto, suomennos, selitykset, epilogos. 2004. Eurooppalaisen filosofian seura. .
 Juslenius, Daniel: Suomen onnettomuus. (De miseriis Fennorum, 1715.) Sarsilan latinankielinen tekstieditio, esipuhe, johdanto, suomennos, selitykset, epilogos. 2022. 2. korjattu ja laajennettu painos. Suomalaisuuden Liitto. .
 Boethius, A.M.S: Filosofian lohdutus, De Consolatione Philosophiae Libri Quinque. 2024.Toinen painos. Vastapaino. .
 Scruton, Roger: Filosofian periaatteita ja ongelmia. (Philosophy: Principles and Problems, 2016.) Suomentanut Juhani Sarsila. Suomalaisuuden Liitto, 2024, . 

 Lähteet 

Aiheesta muualla
 Heikki Laurinolli (Tampereen yliopisto):Euro-kriisi muistuttaa antiikin Rooman loppua, 9.12.2011 https:/www.pielisenkarjala.com
 Nykänen Tapio (Lapin yliopisto):Tuhoon tuomittu kulttuuri https/yle.fi > Yle Uutiset 2.9.2013
 Nykänen Tapio (Lapin yliopisto): Kun luonto vaatii saataviaan (Kide 4/2013)
 Heikki Laurinolli (Tampereen yliopisto): Muutoksesta tuli uskonoppia tekniikkaa palvovalle modernille ihmiselle. Juhani Sarsilan loppusanat Tampereen vanhalle yliopistolle. Aikalainen 7.12.2018
 Heikki Laurinolli (Tampereen korkeakouluyhteisö https://www.tuni.fi): Suurvaltajohtajien arvopuhe kliseistä, epäselvää ja hengetöntä(21.6.2021)

Luokka:Suomalaiset historioitsijat
Luokka:Vuonna 1952 syntyneet
Luokka:Elävät henkilöt